Diari Oficial de la Generalitat Valenciana


Sumari del DOGV 4984, del 13-04-2005 (2005/3172)

Acord de 3 de febrer de 2005, de la Comissió Territorial d'Urbanisme, relatiu a la modificació puntual número 11 de les normes subsidiàries de Gata de Gorgos.
--------------------------------------------------------------------------------------------------------------------------------------------------------------

### Dades del document

Número de DOGV
:   4984

Data del DOGV
:   13-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3172


Data del document
:   03-02-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Gata de Gorgos
    * pla d'urbanisme

Acord de 3 de febrer de 2005, de la Comissió Territorial d'Urbanisme, relatiu a la modificació puntual número 11 de les normes subsidiàries de Gata de Gorgos. [2005/S3172]
  
Vist l'expedient de referència i sobre la base dels següents antecedents i consideracions
  
Antecedents
  
Primer. El projecte de modificació puntual es va sotmetre a informació pública durant un mes mitjançant un acord del ple de l'Ajuntament del dia 20 de juliol de 2004, i es publica l'anunci en el Diari Oficial de la Generalitat Valenciana de data 12 d'agost de 2004 i en el diari Levante de data 27 de juliol del mateix any. Després del pertinent període d'exposició pública en què no es van presentar al·legacions, es va aprovar provisionalment pel mateix òrgan en data 28 de setembre de 2004.
  
Segon. La documentació està integrada per memòria informativa i justificativa i plànols d'informació i d'ordenació.
  
Tercer. L'objecte de l'expedient afecta el nus format pel carrer Trossets i la carretera nacional 332, en el qual existeix actualment una edificació que sobreïx de les alienacions contigües. Aquest edifici, actualment sense ús, incompleix l'alineació respecte de la carretera nacional 332, es troba fora d'ordenació per envair el vial públic, i a més forma un pic respecte del carrer Trossets que dificulta el trànsit que circula a través d'aquest carrer. La modificació proposa eliminar el pic, la qual cosa s'aconsegueix requalificant aqueix espai com a sòl urbà dotacional viari, en compte de sòl urbà tradicional.
  
Quart. Consta informe favorable de data 1 d'octubre de 2004, de la demarcació de carreteres del Ministeri de Foment.
  
Consideracions tecnicojurídiques
  
Primera. El procediment seguit per l'Ajuntament resulta d'acord amb el que preveu l'article 38 per remissió de l'art. 55 de la Llei reguladora de l'activitat urbanística (en endavant LRAU).
  
Segona. La documentació està completa, a l'efecte del compliment de l'article 27 de la LRAU.
  
Tercera. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, com es recull en l'article 40 de la LRAU.
  
Quarta. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva de les modificacions de normes subsidiàries de municipis de menys de 50.000 habitants, de conformitat amb el que disposen els articles 55.1 i 39, per remissió de la Disposició transitòria setena, de la Llei reguladora de l'activitat urbanística, i en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999, i la resta de disposicions de general i de pertinent aplicació, la Comissió Territorial d'Urbanisme, acorda:
  
1r) Aprovar definitivament la modificació puntual número 11 de les normes subsidiàries del municipi de Gata de Gorgos.
  
2n) Publicar íntegrament el present acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de normes urbanístiques.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Alacant, 3 de febrer de 2005.- El director territorial de la Conselleria de Territori i Habitatge: Ramón Rizo Aldeguer.